Jessica Ennis-Hill

Dame Jessica Ennis-Hill (Sheffield, 1986ko urtarrilaren 28a-) britainiar atleta ohi ezaguna da, heptatloian nabarmendu zena. Britainiar Inperioko Ordena jaso zuen eta horrekin Dame titulua eskuratu zuen.

Heptatloi proban urrezko domina eskuratu zuen 2012ko Londresko Olinpiar Jokoetan eta hiru aldiz izan zen munduko txapelduna, 2009, 2011 eta 2015ean.

 Biografia 
Jessica Ennis Sheffielden jaio zen eta aita jamaikarra eta ama ingelesa ditu. 11 urte zituela City of Sheffield and Dearne Athletic Club taldean sartu zen. Ordutik bere ibilbide guztian Antonio 'Toni' Minichiello izan zuen entrenatzaile.

2008ko Olinpiar Jokoetarako itxaropen handiak bazituen ere lesionatu egin zen eta ezin izan zuen parte hartu.

2012an Londresen izan ziren Olinpiar Jokoetan urrezko domina eskuratu zuen heptatloian 6.955 puntu eginaz, bigarren izan zen Lilli Schwarzkopfek baino 306 puntu gehiago. Horretarako 100 eta 200 metrotako oztopo lasterketetan errekor pertsonalak egin behar izan zituen (12'54 segundu eta 22'83 segundu), bai eta xabalina jaurtiketan ere, 47'49 metro. Azkenengo proba 800 metrotako lasterketa izan zen eta Ennis-Hill izan zen garailea.

Olinpiar Jokoak amaitu eta Sheffieldera itzuli zenean 20.000 hiritarrek egin zioten harrera udaletxean. "Urteko emakumezko atleta europarra" eta "urteko atleta britainiarra" ere izendatu zuten. Sheffield United futbol taldeak harmaila bati Jessica Ennis izena jarri zion.

2016an Rio de Janeiroko Olinpiar Jokoetan bigarren egin zuen Nafissatou Thiam belgikarraren atzetik, 35 puntu eskasetara. 100 metro oztopotako proba irabazi zuen. Urte bereko urriaren 13an erretiroa hartu zuen.

 Bizitza pertsonala 
2013ko maiatzean Andy Hill-ekin ezkondu zen eta ordutik Jessica Ennis-Hill izena du.

 Palmaresa 
Olinpiar JokoakUrteaLekuaDominaProba2012Londres Heptatloia2016Rio de Janeiro HeptatloiaMunduko txapelketakUrteaLekuaDominaProba2009Berlin ()Heptatloia2011Daegu ()Heptatloia2015Pekin ()HeptatloiaMunduko Indoor txapelketakUrteaLekuaDominaProba2010Doha ()Pentatloia2012Istanbul ()PentatloiaEuropako txapelketakUrteaLekuaDominaProba2010Bartzelona ()Heptatloia

 Erreferentziak 

 Kanpo estekak 
  Jessica Ennis-Hillen webgune ofiziala

Kategoria:Sheffieldarrak
Kategoria:Erresuma Batuko atletak
Kategoria:Emakume atletak
Kategoria:2012ko Udako Olinpiar Jokoetako atletak
Kategoria:2012ko Udako Olinpiar Jokoetako dominadunak
Kategoria:2016ko Udako Olinpiar Jokoetako dominadunak
Kategoria:Britainiar Inperioko Ordenaren Dama komendadoreak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako zilarrezko dominadunak atletismoan
Kategoria:Erresuma Batuko urrezko dominadun olinpikoak
Kategoria:2016ko Udako Olinpiar Jokoetako atletak